Odense Adresse-Contoirs Efterretninger, 1825-05-19
Nylig er den lærde Britter Wilhelm Bullock kommen tilbage til London fra Mexico med en heel Skibsladning af Afgudsbilleder, Modeller af gamle Templer og Pyramider, Haandskrifter og Malerier fra Montezumas, Panoramer og Prospekter, optagne paa Stedet selv, Nationaldragter og Maatter af Fuglefjer, og store og mangfoldige naturhistoriske Samlinger. Han har ogsaa opdaget det Træ, hvis Frugter ligne Menneskehænder. Udstoppet og i Viinspiritus har han medbragt Exemplarer af den smukke vilde Hund fra Durangoberge, Acolottle kaldet, der ikke en større end en Rotte, og en Art Frø, der ligner i Størrelse, den største Skildpadde. Alle disse Sjeldenheder vil Bul lock stille offentlig til Skue i London; ogsaa agter han at udgive sin Reise under den Titel: Six months in Mexico I Paris have Dhr. Bray og Malo opfundet en meget sindrig Fremgangsmaade til at efterligne alle Slags kostbare Træsorter og sjeldent Marmor ved støbt Træ. De frembringe ved deres Methode alle de forskjellige Aarer og Skatteringer og hiin Marmorrets dampartige Gjennemsigtighed, som Maleren kun kan efterligne paa Overfladen, men som Bray og Malo frembringe i saadan Tæthed, som de ville. Det Træ, som er af deres Komposition, kan Man uden at skade det, høvle som almindeligt Træ. Denne kostelige Opfindelse aabner en ny og uhyre Løbebane for alle de Fabrikationsgrene, som staae i Forbindelse med fiint Snedkerarbeide, med Værelsers Udziring og med Bygningskunst. DHr. Bray og Mallo have endog forsøgt, med deres Komposition at fremstille Portraiter af Mennesker, og have gjort Begyndelsen med den afdøde franske Konges Portrait. Hr. Villaumes Ægteskabs=Kontoir i Paris er hidtil det eneste i sit Slags. Her modtages baade mundtlige og skriftlige Forespørgseler, og Vilkaarene opgives. Undertiden indløbe ogsaa løierlige Forslag og Breve. En ung Dame forlanger f. Ex. af Hr. Villaume, at han skal forhielpe hende til en stor Mand, der besidder glimrende Talenter, har smukke Ansigtstræk, er blid, elskværdig, føelsom, huuslig, af høi Fødsel &c. Til denne Ægtepost, melder sig da igjen en ung Mand, som har alle de forlangte Egenskaber. Han er nemlig 5 Fod 8 Tommer høi, besidder et glimrende Talent til at blanke Støvler; hans Ansigtstræk ere udmærket skjønne, han er blid, saalænge Man ikke driller ham, kjerlighedsfuld imod alle smukke Piger, føelsom, thi han taaler ei, at Nogen træder ham paa Foden, uden at betale det med et Ørsigen, paa sin Huuslighed kan han fremvise gode Skudsmaal fra sine Tjenester, endelig er han af høi Fødsel, da han er fød i Veirmøllen paa Montmartre ved Paris. Dødsfald. Mad. M. D. Lang, fød Goldt, Enke efter afg. Postmester Chr. Lang i Tøndern, 79 Aar; Malermester S. C. Berg; Musikinformator A. Zacharie; N. Schov, Kammertjener hos den høisalige Hertug af Augustenborg, 62 Aar; Alle i Kjøbenhavn. N. Sørensen, forhen Kystmilicebefalingsmand og Forvalter ved Nysøe, 70 Aar, Stiftslandinspektør Flor i Skive, 82 Aar; Kjøbmand H. Stierne holm i Aalborg, 26 Aar; Præsteenken Mad. G. M. Rosenberg paa Rosenborg i Jylland; H. P. Jansen, Sognepræst for Saltum og Hune Menigheder; Hr. P. Schandorf i Horsens, 75 Aar, (var i 39 Aar Provst for Tyrsted, og Uth Menigheder, samt i 11 Aar tillige Herredsprovst), Frue Justitsraadinde L. Fabricius, fød Strøm, i Staværn, 75 Aar, Kapitain og Toldinspekteur A. Berner i Helsingøer; Postmester Tonboe i Viborg, 76 Aar; Hr. M. Fanøe, Sognepræst for Tørring og Heldum Menigheder i Ribe Stift, 38 Aar; Proprietair N. Jbsen paa Raakildegaard i Jylland, 76 Aar; Mad. M. K. Juell, fød Marstrand, Student og Skolelærer Juells Hustrue i Skjævinge; Brændeviinsbrænder, N. Wold i Holbek, 63 Aar.